**PRIOPĆENJE**

**Od 13. do 17. travnja u našoj školi provodi se humanitarna akcija pod geslom „Cijeli tjedan za osmijeh jedan!“.**

Akcijom se prikupljaju novčana sredstva za dječaka Karla Magdića, 10 godina. Karlo pohađa treći razred osnovne škole u Vodicama i još nema točnu dijagnozu. Sve je krenulo s glavoboljama, tijelo mu se znalo paralizirati. Karlo ima ciste na mozgu, krv mora filtrirati, punktirati koštanu srž, dobiva lezije. Da bi se lezije mogle otkrivati,potrebne su mu magnetne rezonance nekoliko puta mjesečno. Nalaze šalju u Salzburg i Oxford, a sve to košta.

Molimo sve da pomognu u otkrivanju od čega Karlo boluje i da što prije počne s liječenjem.

Njegova obitelj i svi oko njega vas mole da pomognete vratiti Karla u predivnog i najvedrijeg dječaka kojeg poznaju. Bez obzira na sve, Karlo se uvijek smije i kaže da je dobro. Pomozite da taj osmijeh ostane tu gdje i je!

Akciju je pokrenulo Vijeće učenika osnovnih i srednjih škola Šibensko-kninske županije, a vijeće učenika naše škole, s predsjednikom Matteom Antolovićem, provodi akciju u našoj školi.

Molimo vas da donirate novaca koliko možete, i jedna kuna dnevno će puno pomoći!

Hvala unaprijed!